stanford-oval/wikipedia huggingface dataset:
Zabaikalsk

Zabaikalskin vaakuna.
Zabaikalsk (ven. Забайка́льск) on kaupunkimainen taajama Taka-Baikalian aluepiirissä Venäjällä. Se sijaitsee Kiinan vastaisella rajalla 459 kilometriä (rautateitse) Tšitasta kaakkoon. Taajama on Zabaikalskin piirin keskus. Sen kautta kulkee Trans-Siperian rautatieltä Kiinan Manzhouliin haarautuva rata sekä Tšitasta Manzhouliin johtava maantie. Asukkaita on 10 900 henkeä (vuonna 2009).
Paikkakunta on syntynyt rautatien rakentamisen yhteydessä vuonna 1900. Vuosina 1929–1960 sen nimenä oli Otpor. Vuonna 1954 se sai kaupunkimaisen taajaman aseman ja vuonna 1960 nykyisen nimensä.
Zabaikalsk on huomattava liikenteen ja ulkomaankaupan keskus. Siellä toimii raja-asema ja tulli, maatalousyritys, elintarviketeollisuutta ja matkailuyritys. Taajamassa on kaksi keskikoulua, lasten luomistyön keskus, kulttuuritalo, kirjasto ja poliklinikka. Paikallislehtenä ilmestyy Zabaikalets.
Aiheesta muualla

Zabaikalsk Taka-Baikalian tietosanakirjassa (venäjäksi)
William Priddy

William Priddy vuonna 2017.
William "Reid" Priddy (s. 1. lokakuuta 1977 Richmond, Virginia) on yhdysvaltalainen lentopalloilija. Hän kuuluu Yhdysvaltojen A-maajoukkueeseen. Lisäksi hän on pelannut rantalentopalloa Amerikan ammattilaissarjassa.
Ura > Nuoruusvuodet

Priddy aloitti lentopallouransa vasta viisitoistavuotiaana asuessaan Floridassa. Hänen opettajansa suostutteli hänet mukaan harjoituksiin. Hän pelasi samaan aikaan jalkapalloa, mutta heti ensimmäisten lentopalloharjoitusten jälkeen rakkaus lajiin oli syntynyt niin kovaksi, että jalkapallo sai jäädä. Hänen perheensä muutettua Phoenixiin Arizonaan Priddy alkoi pelata high schoolinsa joukkueessa. Hän johdatti joukkueensa historian ensimmäiseen osavaltion mestaruuteen vuonna 1995. Hän valmistui high schoolista vuonna 1996. Tämän jälkeen hän siirtyi pelaamaan College-sarjassa, jossa hän nousi yhdeksi suurimmista tähtipelaajista. Hän sai useita tunnustuksia, muun muassa sarjan parhaan pelaajan tittelin sekä osan All-Stars -joukkueessa.
Ura > Kansainvälinen ura

Priddy pelasi uransa ensimmäiset pelit Yhdysvaltojen A-maajoukkueessa vuonna 1999 Etelä-Amerikan mestaruuskilpailuissa. Tämän jälkeen hän teki sopimuksen Italian A1-liigaan Forlin joukkueen kanssa, jossa hän pelasi vuoden verran. Tämän jälkeen hän on esiintynyt muun muassa Venäjän ja Korean liigoissa.
A-maajoukkue

Ensimmäisen A-maaottelunsa Priddy pelasi Etelä-Amerikan mestaruuskilpailuissa. Tämän jälkeen hän on noussut yhdeksi joukkueen kantavista voimista ja nostanut A-maajoukkuetta kohti maailman huippua. Hän johti joukkueen muun muassa maailmanliigan voittoon vuonna 2008. Hän johdatti Yhdysvallat myös olympiakultaan kesäolympialaisissa 2008.
Windows Live

Windows Liven logo
Windows Live oli tuotenimike Microsoftin tarjoamille internetpalveluille, jotka lopetettiin lokakuussa 2013. Microsoftin internetpalvelut kulkivat ennen Liveä MSN-nimellä. Live-tuotteet olivat Microsoftin ase taistelussa sen nopeasti kasvavia kilpailijoita, kuten Googlea, vastaan. Suurin osa palveluista oli internetselaimen kautta käytettäviä.
Monet tutut MSN-palvelut korvattiin Live-brändillä. Palveluiden nimi ei ollut ainoa vaihtunut osa, vaan ohjelmia myös uudistettiin rankalla kädellä. Palvelut olivat saatavilla myös suomenkielisinä.
Windows Live -tuetteiden tarjonta jatkuu Windows Essentials -paketin sekä erillisten selain- ja mobiilisovelluksien muodossa.
Windows Live-palveluita

Bing (aiemmin Windows Live Search)
Outlook (aiemmin Windows Live Hotmail)
Windows Live Spaces
Windows Live Messenger (korvattu ohjelmalla Skype)
Windows Live Family Safety (aiemmin Windows Live OneCare)
OneDrive (aiemmin Windows Live SkyDrive)
Windows Live Movie Maker (aiemmin Windows Movie Maker)
Aiheesta muualla

Live.com
Windows Live Betat (Arkistoitu – Internet Archive)
Microsoft Live -tiimi (Arkistoitu – Internet Archive)
Edinburgh Review

Edinburgh Review oli brittiläinen neljästi vuodessa 1802–1929 ilmestynyt aikakauskirja. Se perustettiin Edinburghissa, mutta se siirtyi sittemmin Lontooseen. Sekä kirjallisessa että valtiollisessa suhteessa sen vaikutus oli suurempi kuin minkään muun englantilaisen aikakauskirjan. Sen varsinainen loistoaika oli 1800-luvun alkupuolella ja keskivaiheilla, jolloin sen avustajina olivat muun muassa Sydney Smith, Henry Brougham, Thomas Robert Malthus, Thomas Babington Macaulay ja John Stuart Mill. Valtiollisissa kysymyksissä se ajoi Whig-puolueen mielipiteitä, sittemmin vapaamielisten unionistien kantaa.
Samannimisiä lehtiä on kolme muutakin, joista yksi ilmestyy edelleen.
Edison-mitali

Edison-mitali on IEEE:n vuosittain jakama palkinto, joka myönnetään saavutuksistaan sähkötekniikassa.
Mitali sai alkunsa helmikuussa 1904, kun ryhmä Thomas Edisonin ystäviä ja työtovereita halusivat kunnioittaa sähkövalaistuksen 25-vuotista historiaa. Edison oli onnistunut valmistamaan ensimmäisen hehkulampun noin 25 vuotta aiemmin, lokakuussa 1879. Neljä vuotta myöhemmin American Institute of Electrical Engineers sopi mitalin perustajien kanssa, että järjestö alkaa jakaa Edison-mitalia.
Palkitut

| 0 | 1 | 2 |
| --- | --- | --- |
|  1909: Elihu Thomson  1910: Frank J. Sprague  1911: George Westinghouse  1912: William Stanley, Jr.  1913: Charles F. Brush  1914: Alexander Graham Bell  1915: ei jaettu  1916: Nikola Tesla  1917: John J. Carty  1918: Benjamin G. Lamme  1919: William Le Roy Emmet  1920: Mihajlo Pupin  1921: Cummings C. Chesney  1922: Robert A. Millikan  1923: John W. Lieb  1924: John W. Howell  1925: Harris J. Ryan  1926: ei jaettu  1927: William D. Coolidge  1928: Frank B. Jewett  1929: Charles F. Scott  1930: Frank Conrad  1931: Edwin W. Rice  1932: Bancroft Gherardi, Jr.  1933: Arthur E. Kennelly  1934: Willis R. Whitney  1935: Lewis B. Stillwell  1936: Alex Dow  1937: Gano Dunn  1938: Dugald C. Jackson  1939: Philip Torchio  1940: George Ashley Campbell  1941: John B. Whitehead  1942: Edwin H. Armstrong  1943: Vannevar Bush  1944: Ernst Alexanderson  1945: Philip Sporn  1946: Lee De Forest  |  1947: Joseph Slepian  1948: Morris E. Leeds  1949: Karl B. McEachron  1950: Otto B. Blackwell  1951: Charles F. Wagner  1952: Vladimir K. Zworykin  1953: John F. Peters  1954: Oliver E. Buckley  1955: Leonid A. Umansky  1956: Comfort A. Adams  1957: John K. Hodnette  1958: Charles F. Kettering  1959: James F. Fairman  1960: Harold S. Osborne  1961: William B. Kouwenhoven  1962: Alexander C. Monteith  1963: John R. Pierce  1964: ei jaettu  1965: Walker Lee Cisler  1966: Wilmer L. Barrow  1967: George Harold Brown  1968: Charles F. Avila  1969: Hendrik Wade Bode  1970: Howard H. Aiken  1971: John Wistar Simpson  1972: William Hayward Pickering  1973: Bernard D. H. Tellegen  1974: Jan A. Rajchman  1975: Sidney Darlington  1976: Murray Joslin  1977: Henri G. Busignies  1978: Daniel E. Noble  1979: Albert Rose  1980: Robert Adler  1981: C. Chapin Cutler  1982: Nathan Cohn  1983: Herman P. Schwan  1984: Eugene I. Gordon  |  1985: John D. Kraus  1986: James L. Flanagan  1987: Robert A. Henle  1988: James Ross MacDonald  1989: Nick Holonyak, Jr.  1990: Archie W. Straiton  1991: John L. Moll  1992: George D. Forney  1993: James H. Pomerene  1994: Leslie A. Geddes  1995: Robert W. Lucky  1996: Floyd Dunn  1997: Esther M. Conwell  1998: Rolf Landauer  1999: Kees Schouhamer Immink  2000: Jun-ichi Nishizawa  2001: Robert H. Dennard  2002: Edward E. Hammer  2003: ei jaettu  2004: Federico Capasso  2005: Peter Lawrenson  2006: Fawwaz T. Ulaby  2007: Russel D. Dupuis  2008: Dov Frohman-Bentchkowsky  2009: Tingye Li  2010: Ray Dolby  2011: Isamu Akasaki  2012: Michael Francis Tompsett  2013: Ivan Paul Kaminow  2014: Ralph Baer  2015: James Spilker  2016: Robert W. Brodersen  2017: Magnus Craford  2018: Eli Yablonovitch  2019: Ursula Keller  2020: Frede Blaabjerg  2021: Kenichi Iga  2022: Alan Bovik  |
Yan Stastny

| Yan Stastny |
| --- | --- |

Henkilötiedot
Syntynyt: 30. syyskuuta 1982 Québec, Québec, Kanada
Kansalaisuus:   Kanada    Yhdysvallat    Slovakia
Jääkiekkoilija
Pelipaikka:  keskushyökkääjä
Maila:  vasen
Pituus:  180 cm
Paino:  80 kg
Pelaajaura
Pääsarjaura:  2006–2018
Seurat:  Edmonton Oilers (NHL)   Boston Bruins (NHL)   St. Louis Blues (NHL)   TsSKA Moskova (KHL)   Nürnberg Ice Tigers  (DEL)   Mora IK (Allsv.)   Schwenninger Wild Wings (DEL)  HC Vítkovice (ČEL)   EHC Lustenau (AlpsHL)
NHL-varaus:  259. varaus, 2002 Boston Bruins
Yan Pavol Stastny (oik. Ján Šťastný, s. 30. syyskuuta 1982 Québec, Québec) on kanadalais-yhdysvaltalainen entinen jääkiekkoilija, pelipaikaltaan keskushyökkääjä.
Stastny on slovakialaisen entisen huippupelaajan Peter Šťastnýn poika. Hän syntyi ja varttui Pohjois-Amerikassa isän peliuran vuoksi. Myös Stastnyn veli Paul pelaa tällä hetkellä NHL:ssä. Lisäksi hänen setänsä Anton ja Marián ovat entisiä huippupelaajia.
Boston Bruins varasi Stastnyn vuoden 2002 varaustilaisuuden kahdeksannella kierroksella. Hän aloitti NHL-uransa Edmonton Oilersin riveissä kaudella 2005–2006. Saman kauden aikana Stastny kaupattiin Edmontonista takaisin Bostoniin. Kaudella 2006–2007 hänet kaupattiin Bostonista St. Louis Bluesiin.
Stastny ei onnistunut vakiinnuttamaan paikkaansa NHL:ssä, joten hän siirtyi kaudeksi 2010–2011 Eurooppaan, jossa hän edusti useita eri seuroja, ennen uransa päättämistä kauden 2017–2018 jälkeen.
Maajoukkuetasolla Stastny edusti Yhdysvaltoja. Hän on edustanut Yhdysvaltoja MM-kisoissa vuosina 2005, 2006 ja 2011.
Aiheesta muualla

Profiili NHL:n sivuilla (englanniksi)
Edward Matthew Rice

Edward Matthew Rice (s. 28. heinäkuuta 1960 Saint Louis, Missouri, Yhdysvallat) on yhdysvaltalainen roomalaiskatolinen piispa. Hänet vihki Saint Louisin arkkihiippakuntaan diakoniksi 3. toukokuuta 1986 James Terry Steib ja papiksi 3. tammikuuta 1987 John Lawrence May. Hänet nimitettiin Saint Louisin vihkipiispaksi sekä Sufeksen titulaaripiispaksi 1. joulukuuta 2010, ja piispaksi vihkiminen seurasi 13. tammikuuta 2011. Pääkonsekraattorina toimi Robert James Carlson, jota avustivat John Raymond Gaydos ja Richard Frank Stika.
Emilijo Kovačić

| Emilijo Kovačić |
| --- | --- |

Henkilötiedot
Koko nimi:  Emilijo Kovačić
Syntynyt: 11. tammikuuta 1968 (ikä 56) Zadar, Kroatian ST, Jugoslavia
Kansalaisuus:   Kroatia
Koripalloilija
Pelipaikka:  Sentteri
Pituus:  208 cm
Paino:  110 kg
Maajoukkueet
:   Kroatia
Aiheesta muualla
FIBA
| Mitalit> Maa:   Kroatia.Miesten koripallo.EM-kilpailut  | Mitalit> Maa:   Kroatia.Miesten koripallo.EM-kilpailut  | Mitalit> Maa:   Kroatia.Miesten koripallo.EM-kilpailut  | Maa:   Kroatia> Miesten koripallo. |
| --- | --- | --- | --- |
|  Pronssia | Saksa 1993 |  |  |
Emilijo Kovačić (s. 11. tammikuuta 1968 Zadar, Kroatian ST, Jugoslavia) on kroatialainen kilpauransa päättänyt koripalloilija.
Kroatian itsenäistyttyä Kovačić saavutti sen maajoukkueessa EM-pronssia Saksasta 1993. Hän edusti Kroatiaa myös vuosien 1997 ja 2001 EM-turnauksissa.
Edunsaaja

Edunsaaja on henkilö, joka oikeustoimeen, kuten esimerkiksi sopimukseen, perustuen saa tietyn taloudellisen tai muun edun, vaikkei olisikaan sopimuspuolena. Jos edunsaaja ei ole sopimuspuolena, on kyseessä sopimus kolmannen hyväksi. Tällaiset sopimukset ovat yleisiä vakuutusten, varsinkin henkivakuutuksen yhteydessä, jolloin vakuutuksenottaja on tahtonut vakuutussumman ja suoritukset maksettavaksi edunsaajalle kuolemansa jälkeen. Tällainen maksu ei kuulu kuolinpesään.
Erik Åkesson Soop

Erik Åkesson Soop (1613–1674) oli kamariherra ja Pohjanmaan (Oulun) maaherra 1644–1648. Hänen setänsä oli eversti Erik Soop.
Windows Genuine Advantage

| Windows Genuine Advantage |
| --- | --- |

Kehittäjä:  Microsoft
Kehityshistoria
Vakaa versio:  1.9.42.0 / 9. huhtikuuta 2010
Tiedot
Alusta:  Windows XP, Windows Vista, Windows 7
Lisenssi:  Suljettu lisenssi
Aiheesta muualla
www.microsoft.com/genuine/
Windows Genuine Advantage (WGA) on Microsoftin piratisminvastainen järjestelmä, jolla pyritään varmentamaan tietokoneeseen asennetun Windows XP, Windows Vista ja Windows 7 -käyttöjärjestelmien aitous.
Monet Windows Update -palvelun ja Microsoft Download Centerin tarjoamat päivitystoiminnot, (esimerkiksi Internet Explorerin ja Windows Defenderin päivitys) eivät käynnisty, ennen kuin käyttöjärjestelmän aitous on varmennettu. Tämä ei kuitenkaan koske tärkeimpiä päivityksiä (critical updates).
Windows Genuine Advantagen poisto

Windows Genuine Advantage Notifications -ohjelman voi poistaa RemoveWGA tai Windows Loader nimisillä ohjelmilla (helpompi tapa) tai Windowsin ohjeiden mukaan (vaikeampi).
Aiheesta muualla

Tietoa Windows Genuine Advantagesta Microsoftin sivuilla
Windows Genuine Advantagen poistaminen
Erika (marssi)

Kellokanervat (Erica, saks. Heidekräuter, myös Heiden, Eriken), ovat kanervakasvien suku. Kuvassa Kellokanerva (Erica tetralix).
Erika (suom. Kaarina) tuli Saksan asevoimien Wehrmachtin marssilauluksi toisen maailmansodan aikana. Sen sävelsi Herms Niel 1930-luvulla ennen Saksan valtakunnan kansallissosialistista vaihetta.  Marssin sanat on kääntänyt suomeksi nimellä Kaarina Reino Palmroth. Marssin on levyttänyt ainakin Georg Malmstén.
Marssin sanat alkavat: ”Auf der Heide blüht ein kleines Blümelein und das heißt Erika.” (Kankahalla kasvaa kaunis kukkanen, nimeltään Kaarina). Sanoissa on kaksoismerkitys: Erika voi tarkoittaa, paitsi tytön nimeä, myös kanervan (Ericaceae-heimo) kukkaa, joka on yksi Saksan perinteisiä symboleja.
Laulu on käännetty myös ainakin unkarin kielelle nimellä Rózsika.
Edward Marsh

Edward Howard Marsh  (18. marraskuuta 1872  – 13. tammikuuta 1953) oli brittiläinen yleisnero, kääntäjä, taiteiden suojelija ja virkamies. Hän oli tunnettu hahmo brittiläisissä taidepiireissä 1900-luvun alussa. Marsh toimi yli 20 vuoden ajan Winston Churchillin yksityissihteerinä.
Marsh julkaisi yhdessä ystävänsä Rupert Brooken kanssa sarjaa Georgian Poetry vuodesta 1912 alkaen. Marsh, joka tunnettiin nimimerkillä "E.M." toimitti sarjaan viisi osaa. Hän sai niistä hyvät tekijänoikeustulot, joita käytti avokätisesti kirjailijoiden hyväksi. Hän tuki etenkin James Joycea ja järjesti tälle eläkkeen. Hän julkaisi omia runojaan, toimitti Brooken teoksia ja käänsi englanniksi kaksi osaa Jean de La Fontainen eläinsatuja ja Horatiuksen Oodit.
Marsh oli myös merkittävä taiteen keräilijä. Hän aloitti keräämällä brittiläisten 1700-luvun lopulla syntyneiden taiteilijoiden akvarelleja, mutta siirtyi hankkimaan teoksia oman aikansa taiteilijoilta kuten Mark Gertler (1891–1939), Paul Nash (1889–1946) ja Stanley Spencer (1891–1959).
Education City

Pyörätie Carnegie Mellon -yliopiston kampuksen alueella.
Northwestern-yliopiston rakennus
Qatarin kansalliskirjaston sisätiloja
Education City (arab. المدينة التعليمية‎, al-Madīna at-ta‘līmiyya) on 12 neliökilometrin laajuinen kampusalue Al-Rayyanissa Qatarissa.
Qatar Foundation aloitti vuonna 1996 projektin Education Cityn rakentamiseksi. Sitä alettiin rakentaa aavikolle kaupungistuneen alueen ulkopuolelle. Kampusalue on aidattu yhteisö, johon pääsevät vain opettajat, muut työntekijät ja opiskelijat. Alue on myös tarkoitettu vain opiskelukäyttöön, ja se on melko autiona iltaisin ja viikonloppuisin.
Education City on arkkitehtuuriltaan teknologisesti kehittynyt ja monumentaalinen. Siellä on koulurakennusten lisäksi muun muassa Qatarin kansalliskirjasto, moskeija, modernin taiteen arabialainen museo Mathaf, ratsastuskeskus Al Shaqab, stadion ja golfkenttä.
Education Cityssä toimii kahdeksan yliopistoa. Hamad ibn Khalifa -yliopisto on qatarilainen, ja muut ovat ulkomaalaisia. Kampusalueen toimijoita ovat Carnegie Mellon, Georgetown, Northwestern, Texas A&M, Virginia Commonwealth, Cornell ja HEC Paris. Texas A&M University päätti vuonna 2024 lopettavansa Qatarin-yksikkönsä toiminnan vuoteen 2028 mennessä.
Education Cityn perustaminen on osa Qatarin tavoitetta siirtyä hiilivetyvoittoisesta taloudestaan kohti tietotalouspohjaista taloutta. Qatar käyttää noin 2,8 prosenttia bruttokansantuotteestaan kampusalueen kehittämiseen ja tutkimukseen siellä. Qatar Foundation tukee Education Cityssä toimivia yliopistoja, ja vuonna 2014 se käytti kampusalueeseen 320 miljoonaa Yhdysvaltain dollaria. Cornellin yliopistolle se lupasi ensimmäiseltä kymmeneltä vuodelta (2001–2011) 750 miljoonaa Yhdysvaltain dollaria, jos se perustaa sinne lääketieteellisen tiedekunnan.
Qatar on halunnut myös sitouttaa kansalaisiaan pysymään Qatarissa. Ennen Education Cityn rakentamista iso osa qatarilaisista miehistä muutti korkeakouluopiskeluja varten erityisesti Yhdysvaltoihin, eikä heistä monikaan palannut takaisin Qatariin. Education Cityn opiskelijoista valtaosa onkin qatarilaisia: Virginia Commonwealthin opiskelijoista 80 prosenttia, Texas A&M:n 50 prosenttia ja Georgetownin 30–40 prosenttia.
Education Cityä on kritisoitu monien muiden Qatarin suurprojektien tavoin siitä, että sitä esitetään hyväntahtoisen emiirin suurena visiona, vaikka Qatar on autoritaarinen valtio. Qatar käyttää Education Cityä myös esimerkiksi urheilun suurapahtumien tavoin oman julkisuuskuvan brändäykseen. Yhdysvaltalaiset yliopistot ovat luvanneet, että Qatarin toimipisteissä on samanlainen akateeminen vapaus kuin Yhdysvalloissakin. Education Cityssä opettaneen Geoff Harknessin mukaan vapaus on kuitenkin näennäistä, ja siellä harjoitetaan siksi huomattavasti itsesensuuria ja Qatarin hallitus on toisinaan myös sensuroinut oppimateriaaleja. Harkinsin mukaan koko ajan oli huolena väärien asioiden tai mielipiteiden esittäminen, mikä saattaisi johtaa karkotukseen. Lisäksi esimerkiksi kampusalueen moskeijassa on säännöllisesti puhumassa islamisteja, jotka demonisoivat kristittyä ja juutalaisia.
Eredivisie (täsmennyssivu)

Eredivisie voi tarkoittaa useamman eri urheilulajin korkeinta sarjatasoa Alankomaissa:
jalkapallon Eredivisie
naisten jalkapallon Eredivisie
jääkiekon Eredivisie
koripallon Eredivisie
amerikkalaisen jalkapallon Eredivisie
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Eredivisie”, voi hakea sivunnimihaulla, laajalla sivunnimihaulla tai tekstihaulla.
Eero Tamminen

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 19. toukokuuta 1995 (ikä 29)
Syntymäpaikka: Pihtipudas, Suomi
Pelipaikka: vasen laitahyökkääjä
Pituus: 184 cm
Paino: 78 kg
Seura
Seura: IFK Mariehamn
Pelinumero: 20
Junioriseurat
2002–2005: VJK
2006–2013: JJK
Seurat
| Vuodet | Seura | O | (M) |
| 2010–2011 | KaDy | 23 | (4) |
| 2011 | Huima | 5 | (0) |
| 2012 | BET | – | (2) |
| 2013 | Villiketut | 3 | (0) |
| 2013 | → Härmä (laina) | 10 | (1) |
| 2013 | → Kerho 07 (laina) | 4 | (0) |
| 2014 | TPS | 25 | (5) |
| 2014 | → ÅIFK | 1 | (0) |
| 2015–2016 | VPS | 42 | (2) |
| 2017–2018 | Ilves | 51 | (6) |
| 2019 | FC Inter, Turku | 7 | (0) |
| 2019–2020 | Ilves | 17 | (1) |
| 2021 | IFK Mariehamn | - | (-) |
| Yhteensä | Yhteensä | 188 | (21) |
Maajoukkue
| 2013 | Suomi U18 | 15 | (5) |
| 2014 | Suomi U19 | 2 | (0) |
| 2015–2016 | Suomi U21 | 6 | (1) |
 Seurajoukkueuran tilastot kattavat vain kansalliset sarjat, päivitetty 9. joulukuuta 2020.
Eero Tamminen (s. 19. toukokuuta 1995 Pihtipudas) on suomalainen jalkapalloilija, joka edustaa Veikkausliigassa pelaavaa IFK Mariehamnia. Hän on pelipaikaltaan vasen laitahyökkääjä.
Tamminen aloitti jalkapallon Viitasaaren Jalkapalloklubissa. Hän muutti Jyväskylään kymmenvuotiaana ja liittyi JJK Jyväskylän junioreihin. Tamminen pelasi kaksoisedustuksen turvin ensimmäiset miesten sarjaottelunsa Nelosen Kampuksen Dynamossa kaudella 2010. Kesken kauden 2011 hänet siirrettiin JJK:n yhteistyöseuran Äänekosken Huiman edustusjoukkueeseen Kolmoseen. Vuonna 2012 Tamminen esiintyi enimmäkseen juniorisarjoissa, mutta haki loppukaudella kokemusta Blue Eyes Teamin riveissä Kolmosessa.
Hän aloitti kauden 2013 A-juniorien SM-sarjassa ja Kolmosessa pelanneessa JJK:n reservijoukkueessa Villiketuissa. JJK lainasi hänet kauden aikana ensin Kakkosen Hämeenlinnan Härmään ja syyskuussa Seinäjoen Jalkapallokerhoon. SJK:ssakin hän sai peliaikaa vain seuran reservijoukkueessa Kerho 07:ssä. Tammikuussa 2014 Tamminen teki yksivuotisen sopimuksen Veikkausliiga-joukkue Turun Palloseuran kanssa. Hän teki pääsarjadebyyttinsä 19. huhtikuuta 2014 tultuaan vaihdosta kentälle TPS:n hävitessä vieraskentällä Vaasan Palloseuralle 1–0.
Kaudeksi 2017 Tamminen siirtyi pelaamaan Tampereen Ilvekseen kaksivuotisella sopimuksella. Kaudella 2019 Tamminen siirtyi Turkuun FC Interin riveihin, mutta palasi loppukaudeksi takaisin Ilvekseen, jossa pelasi kauden 2020 loppuun. Kaudeksi 2021 hän siirtyi Ahvenanmaalle IFK Mariehamnin riveihin. Siihen mennessä Tamminen oli pelannut kahdeksan kautta Veikkausliigaa ja 142 veikkausliigaottelua ja tehnyt niissä 14 maalia.
Aiheesta muualla

Kuvia tai muita tiedostoja aiheesta Eero Tamminen Wikimedia Commonsissa
Elisabet Ahlberg

| Elisabet Ahlberg> Henkilötiedot |
| --- | --- |
Syntynyt: 2. joulukuuta 1952 (ikä 71)
Kansalaisuus:  Ruotsi
Ammatti:  elektrokemian professori
Koulutus ja ura
Tutkinnot:  Lundin yliopisto (FM 1976, FT 1980)
Instituutti:  Göteborgin yliopisto
Aiheesta muualla
Elisabet Ahlberg. Professor
Elisabet Ahlberg (s. 2. joulukuuta 1952) on ruotsalainen filosofian tohtori ja Göteborgin yliopiston epäorgaanisen kemian emeritaprofessori.
Ahlberg suoritti perustutkinnon Lundin yliopistossa 1976 ja valmistui sieltä filosofian tohtoriksi 1980. Hänen englanninkielinen  väitöskirjansa (1980) on otsikoitu Development and applications of electroanalytical techniques for kinetic studies.
Ahlberg työskenteli fysikaalis-orgaanisen sähkökemiaan liittyvän väitöskirjatyönsä aikaan Norjan teknis-luonnontieteellisessä yliopistossa Norjan Trondheimissä professori V. D. Parkerin ohjauksessa. Ahlbergin työura jatkui Chalmersin teknillisessä korkeakoulussa ja Göteborgin yliopistossa sähkökemian parissa. Hänet nimitettiin Göteborgin yliopiston sähkökemian apulaisprofessoriksi vuonna 1990 ja epäorgaanisen kemian professoriksi vuonna 2000. Hänen tutkimustyönsä lähestyy kvanttikemiaan liittyviä aiheita usein kokeellisella otteella.
Ahlberg on ollut vuodesta 2006 Suomen Tiedeseuran  ulkomainen jäsen.
Aiheesta muualla

Elisabeth Ahlberg (englanniksi) (researchgate.net)
Eija Kourimo

Eija Kourimo
Eija Kourimo (s. 16. syyskuuta 1962 Kiikala) on suomalainen laulaja. Kourimo kilpaili Tangomarkkinoiden 1988 ja 1992 finaalissa. 1990-luvun puolivälistä alkaen hän on levyttänyt myös hengellistä musiikkia. Kourimo asuu Salossa. Kourimolla on kaksi poikaa, Riku Rauhaniemi 1983 ja Henrik Illikainen1995, joka on Tiisu-yhtyeen laulaja-lauluntekijä ja kitaristi.
Diskografia

Deidren samba (1989) (single)
Älä soita (1990) (single)
Ainutlaatuinen rakkaus (1994) (EP)
Ihana aamu (1996) (EP)
Rakkaus yhdistää (1999) (CD)
Rakkaimmat lauluni (2003) (CD)
Muistojeni joululaulut (2004) (CD)
Tähdet tähdet (2008) (CD)
Et jättää saa (2012) (single)
Toivon käsi (2018) (single)
Määränpää (2018) (single)
Siivin niin valkein (2020) (single)
Laulu tuhansin enkelten (2021) (single)
Aiheesta muualla

Virallinen kotisivu (Arkistoitu – Internet Archive)
Eija Kourimon esitystuotanto Suomen äänitearkistossa (1901–1999)
Kuvia tai muita tiedostoja aiheesta Eija Kourimo Wikimedia Commonsissa
Zaatarin pakolaisleiri

| Zaatarin pakolaisleiri |
| --- | --- |
 Ilmakuvassa vuodelta 2013.
 Zaatarin pakolaisleiri
 Koordinaatit: 32°17′44″N, 36°19′26″E 
Valtio:   Jordania
Kuvermentti:  Al-Mafraqin kuvermentti
perustettu:  2012
Väkiluku (2024)  (arvio):  n. 78 000
Infobox OKVirheellinen NIMI-arvo: 
Zaatarin pakolaisleiri (arab. الزعتري‎, az-Za‘atarī) on vuonna 2012 Jordaniaan perustettu pakolaisleiri Syyrian sisällissodan pakolaisille. Vuonna 2024 leirilä asui arviolta miltei 78 000 asukasta.